- Hindi News
- National
- स्थानांतरित अधिकारी के नाम स्वीकृत सरकारी आवास पर दो साल से परिचितों का कब्जा
स्थानांतरित अधिकारी के नाम स्वीकृत सरकारी आवास पर दो साल से परिचितों का कब्जा
सरकारद्वारा कस्बा में स्वास्थ्य विभाग के अधिकारियों कार्मिकों के लिए उच्च दर्जे की आवास सुविधा मुहैया कराने के लिए करोड़ों की राशि खर्च कर नौ आवासों का निर्माण अस्पताल परिसर हरदैनियापाडा में कराया हुआ है। स्वास्थ्य विभाग द्वारा सभी आवासों को अपने कब्जा में लिया गया है।
कस्बा में सरकारी आवासों का आलम यह है कि अस्पताल से दो वर्ष पूर्व स्थानांतरित चिकित्सा अधिकारी के नाम पर स्वीकृत आवास पर चिकित्सा अधिकारी स्वास्थ्यकर्मियों के परिचितों ने कब्जा किया हुआ है। चिकित्सा अधिकारी का स्थानांतरण होने के बाद अस्पताल से तो रिलीव कर दिया गया है लेकिन आवास चिकित्सा अधिकारी के नाम आज भी स्वीकृत है। जिसमें चिकित्सा अधिकारियों के परिचित निवास कर रहे हैं।
स्वास्थ्य विभाग द्वारा अस्पताल परिसर में दो एमओ, दो कार्मिक तथा एक चतुर्थ श्रेणी कर्मचारी के लिए आवास हरदैनिया पाडा में दो एमओ, एक कार्मिक एक चतुर्थ श्रेणी कर्मचारी के लिए बनाए हुए हैं। सरकार के निर्देशानुसार इन आवासों में अस्पताल में तैनात कार्मिक ही निवास कर सकता है। लेकिन सरमथुरा में स्वास्थ्य विभाग द्वारा सरकार के नियमों को ताक में रखकर परिचित निवास कर रहे हैं। जिससे सरकार को चूना लगाया जा रहा है।
स्वास्थ्य विभाग द्वारा सिर्फ 3 आवास स्वीकृत
कस्बामें स्वास्थ्य विभाग के आवासों का आलम यह है कि नौ आवासों में से तीन आवासों को कार्मिकों के नाम स्वीकृत किया हुआ है। वहीं एक आवास पूर्व चिकित्सक के नाम स्वीकृत है। स्वास्थ्य विभाग के रिकॉर्ड में 5 आवास खाली दर्शाए हुए हैं जबकि आवासों में स्वास्थ्यकर्मियों के परिचित निवास कर रहे हैं। स्वास्थ्य विभाग द्वारा अस्पताल परिसर में कार्मिक सीमा धवल शकुंतला रावत को आवास स्वीकृत किया हुआ। वहीं हरदैनियापाडा में कार्मिक लवकुश को आवास स्वीकृत है।
सरमथुरा. कस्बा में निर्माणाधीन सरकारी आवास।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva awa_Deva